Държавен вестник, бр. 90, 2009 г., стр. 41

БРОЙ  90	
Д Ъ Р Ж А В Е Н  В Е С Т Н И К 	
СТР.  41  
(г) Никакви данъци от какъвто и да било 
характер не се налагат върху каквито и да 
било облигации или ценни книжа, гаранти­
рани от банката (включително какъвто и да 
било дивидент или лихва по тях), независимо 
от техния притежател:
(i) ако тези данъци дискриминират подобна
облигация или ценна книга само защото 
е гарантирана от банката, или 
(ii) ако единственото правно основание
за подобно облагане е местоположението 
на който и да е офис или място на дейност, 
поддържани от банката.
Раздел 10. Прилагане на този член
Всяка страна членка е длъжна да предприе­
ме такива действия, каквито са необходими на 
нейната територия с цел въвеждане в действие 
от гледна точка на нейното законодателство 
на изложените в този член принципи, и да 
уведоми банката за конкретните действия, 
които е предприела.
Ч л е н  V І І І
Изменения
(а) Всяко предложение за внасяне на про­
мени в този Учредителен договор, независимо 
дали е постъпило от страна членка, управител 
или изпълнителните директори, се изпраща 
на председателя на управителния съвет, който 
внася предложението в съвета. Ако предло­
женото изменение бъде прието от съвета, 
банката е длъжна чрез циркулярно писмо или 
телеграма да отправи запитване до всички 
страни членки, дали приемат предлаганото 
изменение. Когато три пети от страните член­
ки, притежаващи осемдесет и пет процента3 
от общия брой гласове, приемат предлаганите 
изменения, банката удостоверява този факт 
чрез официално съобщение, адресирано до 
всички страни членки.
(б) Независимо от изложеното в буква 
(a), се изисква приемане от всички членове 
в случай на каквото и да било изменение, 
променящо:
(i) правото на напускане на банката, пред-
видено в член VI, раздел 1;
(ii) правото, гарантирано съгласно член 
II, раздел 3 (в);
(iii) ограничението на отговорността, пред-
видено в член II, раздел 6.
(в) Измененията влизат в сила за всички 
страни членки три месеца след датата на 
официалното съобщение, освен ако в цирку­
лярното писмо или телеграма не се предвижда 
по-кратък срок. 
3 „Осемдесет и пет процента“ беше заменено 
с „четири пети“ с изменение, влязло в сила на 
16.ІІ.1989 г.
Ч л е н  I X
Тълкуване
(а) Всеки въпрос, свързан с тълкуването на 
разпоредбите на този Учредителен договор, 
възникващ между която и да е страна членка и 
банката или между които и да е страни членки 
на банката, се представя на изпълнителните 
директори за разрешаване. Ако въпросът 
засяга конкретно определена страна членка, 
която няма право да назначава изпълнителен 
директор, тя има права на представителство 
в съответствие с член V, раздел 4 (з).
(б) Във всеки случай, когато изпълнителни­
те директорите са приели решение в съответ­
ствие с буква (a) по-горе, всяка страна членка 
може да поиска въпросът да бъде отнесен 
към управителния съвет, чието решение е 
окончателно. До получаването на резултата 
от отнасянето на въпроса до управителния 
съвет банката може, доколкото счете за не­
обходимо, да действа на базата на решението 
на изпълнителните директори.
(в) Когато възникне спор между банката и 
страна, която е престанала да бъде членка, или 
между банката и която и да е страна членка по 
време на трайното суспендиране на банката, 
този спор се отнася за арбитраж до трибунал, 
състоящ се от трима арбитри, единият от които 
е назначен от банката, другият – от засегна­
тата страна членка, а третият е посредник, 
който, освен ако страните не се договорят за 
друго, се назначава от президента на Посто­
янния съд за международно правосъдие или 
от друга инстанция, определена с приета от 
банката разпоредба. Арбитърът посредник има 
пълното право да урежда всички процедурни 
въпроси във всички случаи, когато страните 
са в спор по отношение на тях. 
Ч л е н  X 
Считане на одобрение за предоставено
Винаги когато се изисква одобрение от 
страна на която и да било страна членка, 
преди банката да може да предприеме ня­
какво действие, освен съгласно член VIII, 
подобно одобрение се счита за предоставено, 
ако съответната страна членка не представи 
възражение в рамките на разумен срок, опре­
делен от банката в уведомлението, изпратено 
на съответната страна членка за предлаганото 
действие. 
Ч л е н  X I 
Заключителни разпоредби
Раздел 1. Влизане в сила
Този Учредителен договор влиза в сила, 
след като бъде подписан от името на правител­
ствата, чиито минимални вноски съставляват 
не по-малко от шестдесет и пет процента от